Odense Adresse-Contoirs Efterretninger, 1848-10-27
Odense. J de sidstankomne Hamborgerblade berettes endvidere fra Hertugdømmerne, at det, med Undtagelse af lidt Opposition fra Olshausens Parti i "Landsforsamlingen", er gaaet meget roligt og gemytligt til ved den nu indtraadte Regjeringsforandring. Rigskommissair Stedtmann, der ogsaa havde preussisk Fuldmagt, henvender sig i smigrende Skrivelser saavel til den prov. Regjering som til Landsforsamlingen", Beseler besøger denne Forsamling i Spidsen for Oprørs regjeringens øvrige Medlemmer, tager en rørende Afsked, og anbefaler den nye Regjerings Medlemmer; Forsamlingen vedtager endnu i en Fart, at der aarlig af den schleswigholsteinske Statskasse skal anvises 15,000 Rd. Kour, til Understøttelse for de i Krigen saarede tydske Krigere samt de Faldnes Enker og Børn, bestemmer, at det gamle schleswigholsteinske Handelsslag, under Vaabenstilstanden skal antages istedetfor det tydske, bevilger den prov. Regjerings Afsked med Tak og Anerkjendelse, anerkjender den nye Regjering, under den Forudsætning, at den vil udøve den hertugelige Magt i Landets Jnteresse og efter de bestaaende Rettigheder og Love, og prorogerer sig den 21de Aften saaledes, at det paalægges Bureauet at sammenkalde Forsamlingen igjen, naar det ansees fornødent. Næste Morgen opløser den prov. Regjering sig og den nye Regjering indføres i al Stilhed af Reedtz og Stedtmann paa Slottet Gottorp. En passende Bekjendtgjørelse, om det Skeete opslaaes, paa Gadehjørnerne. - Blandt de, Landsforsamlingen forelagte Aktstykker var ogsaa en Protokol angaaende den nye Bestyrelses Medlemmer, som den 12te var underskreven i Berlin af Grev Döhnhof paa preussisk og Kammerherre Reeds paa dansk Side. Den provisoriske Regjering havde endnu den 17de bestemt, at danske Skibe i Hertugdømmernes Havne skulde stilles lige med ikke privilegerede Nationers Skibe. Rigs=Marinekommissionen har den 21de inspiceret Kiels Havn og ved samme Leilighed gjort en Udflugt til Eckernforde Fjord. (Dagposten.) Berl. Tid. beretter, at en beqvem Plads nu er indrømmet Journalister i Rigssalen. - J Rigsdagens 4de Møde den 26de valgtes som Medlemmer til Adressekommitteen: Otterstrøm, Mad. vig, Clausen, Ole Kirk, Nyholm, Jespersen fra Viborg, Prof. Larsen. B. Christensen, der havde ligemange Stemmer med Larsen, nemlig 51, traadte som den Yngre tilbage. Paa en Jnterpellation af Nyholm angaaende de seneste Efterretninger fra Hertugdømmerne (see nedenfor!), svarede Udenrigsministeren: Den nye Immediatkommission, som den danske Regjering havde troet at burde gaae ind paa, efterat dens Medlemmer uden Forbehold havde erklæret at ville regjere Hertugdømmerne overeensstemmende med Vaabenstilstandskonventionen, havde desuagtet strax truffet Foranstaltninger, der vare i aabenbar Strid med denne. Desaarsag havde den danske Kommissair taget den Beslutning at forlade Hertugdømmerne og begive sig til Kbhvn, hvori han havde handlet fuldkommen rigtigt, og da den tydske Kommissair havde erfaret dette, havde han taget samme Beslutning, hvilket Ministeren ansaae for godt og glædeligt. Udførligere Meddelelser var han villig til at gjøre, dog ikke før om nogle Dage; heller ikke kunde han endnu sige, hvad Beslutning den danske Regjering vilde tage." - Rigsdagens næste Møde opsattes til imorgen. Dagsordenen er: Jnterpellation af Larsen: om Ministeriet agter at sætte Udskrivningsloven af 23 September i Kraft, Meddelelser af Udenrigsministeren, ifald saadanne til den Tid uden Skade kunne skee, endelig Beretning af den roeskildske Stænderforsamlings Redactionskommittee om det skeete Bogindkjøbtil Rigsforsamlingens Bibliothek. Som Man kunde vente af den Rolighed og gode Fortrøstning, hvormed saavel den prov. Regjering i Hertugdømmerne som Landsforsamlingen have veget Plads for den nye Bestyrelse, har denne aabnet sin Virksomhed aldeles i schlesvigholsteinsk Aand og derved drevet det til, at begge Kommissairer, saavel den danske, Reedt, som den tydske, Stedtmann, have fundet sig foranledigede til at forlade Slesvig og at begive sig til Kjøbenhavn, hvor de igaar ankom med "Skirner".